قزاقستانده اوچ ییل آلدین تورکستان ولایتی نینگ مرکزی بولمیش قدیم شهر تورکستان تورک دنیاسی نینگ معنوی و فرهنگی پایتختی بولیش اوچون قیته تیکلنماقده.
تقریباً 2 مینگ ییللیک اوتمیش گه ایگه تورکستان, قزاق خانلیگی نینگ پایتختی بولیب کیلگن.
تورک دنیاسی نینگ معنوی رهبری بولمیش خواجه احمد یسوی نینگ هم یشب اوتگن تورکستان, عینی پیتده اورته آسیا ده مقدس اسلام دینی نینگ کینگ قولاچ یاییب کیتیشی بوییچه هم بیر مرکز بولگن.
ایککی میلیون دن آرتیق نفوس گه ایگه تورکستان, اوروپا بیلن آسیا نی بیر بیر لری گه ارتباط بیرگن تاریخی ایپک یولیده اورین آلماقده
بیر نیچه عصر دوامیده تاریخی ایپک یولی نینگ معنوی, سیاسی و تجاری اهمیتی نی انعکاس ایتتیرگن تورکستان, 1991- ییلده قزاقستان نینگ مستقل لیگی نی اعلان ایتیشی بیلن قیته تیکله نه باشلندی.
تورکستان, میلادی 2018- ییل 19 جون ده قزاقستان نینگ سابق جمهوررئیسی نورسلطان نظربایف نینگ قراری بیلن مرکزی بیر موقف گه ایگه بولدی.
میلادی 2021- ییل 31 مارچ ده بولیب اوته دیگن تورک کینگشی دولت رهبر لری رسمی بولمه گن ییغیلیشیده, تورکستان گه, "تورک دنیاسی نینگ معنوی پایتختی" عنوانی نینگ بیریلیشی ریجه لنماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
